oo ninanasang mamatay siya at waring nadidingig na niya ang mga pabulalas ng mga taong nanonood ng responso, na nagsasabing: ito ang libing! ganiyan ang marunong mamatay, aling patrocinio. ang pagkamatay ni kapitang tiago at ang pagkakahuli kay basilio ay napag alaman kaagad sa lalawigan, at alang alang sa ikadadangal ng mga mapapayapang taga san diego ay sasabihin naming dinamdam pa nang higit ang huli at siya lamang halos ang napag usapan. at gaya ng maaantay, ang balitay nagkaroon ng ibat ibang ayos, may nagbigay ng mga pangyayaring malungkot, kakilakilabot, ipinaliwanag ang hindi nalilinawan, ang mga patlang ay pinunan ng mga hakahaka, ang mga itoy naging parang tunay na nangyari at ang multong sumipot sa gayon ay nakatakot na, sampu sa mga tunay na may likha. sa bayan ng tiani ay nabalita na batang bata na sa kaniya ang mapatapon at marahil ay patayin sa paglalakbay na tungo sa tatapunan.